### | | | | --- | --- | | | | | --- | | **Byråd** 29. januar 2019 Sagsnr. 710-2007-2693 Dok.nr. 710-2019-14557 Sagsbehandler DPRGRA | | 8.                   Naturrådets anbefalinger til Favrskov Kommune vedrørende Grønt Danmarkskort - Åbent

###

|  |  |
| --- | --- |
| Tidl. politisk behandling | BY, 31.10.17, pkt. 131 |
| Forventet sagsgang | PU, ØK, BY |
| Lovgrundlag | Planloven  Bekendtgørelse om etablering af lokale naturråd |

###

**SAGENS INDHOLD**

Byrådet skal i denne sag tage stilling til, hvordan
Favrskov Kommune skal behandle Naturrådets
anbefalinger for udarbejdelse af Grønt Danmarkskort.

Det er et statsligt krav, at kommunerne skal udpege Grønt
[adresse]. Formålet med udpegningen er, at vise hvor:

·
den eksisterende natur findes

·
der planlægges for ny natur

·
der kan skabes et samlet naturnetværk

·
kommunen fremover vil prioritere naturindsatsen.

Udpegningen af Grønt Danmarkskort forpligtiger ikke kommunen
til at igangsætte indsatser for at realisere udpegningerne.

*Bekendtgørelse om etablering af lokale naturråd*
indeholder et krav om, at der i 2017 skulle oprettes i alt 20 lokale naturråd
med henblik på at udarbejde anbefalinger til udpegning af Grønt Danmarkskort i
kommuneplanerne. Det lokale Naturråd for [adresse], [adresse], Randers og
Favrskov Kommune består af 12 medlemmer fra forskellige landbrugs-, natur- og
friluftsorganisationer. Rådet har afholdt 6 møder og afsluttede deres arbejde
21. juni 2018. [adresse] har som sekretariatskommune efterfølgende
sammenskrevet rådets anbefalinger. Referater og anbefalinger fra Naturrådet er
vedlagt som bilag.

Naturrådet har haft fokus på at give anbefalinger til
metoder og værktøjer til udarbejdelse af Grønt Danmarkskort. De har således
ikke peget på konkrete naturområder eller lavet markeringer på kortværk.

Naturrådet kunne ikke opnå enighed om anbefalingerne.
Steve Karlsen har derfor udarbejdet et bilag med anbefalinger fra et
mindretal i Naturrådet. Mindretallet består af Danmarks Naturfredningsforening,
Dansk Ornitologisk Forening og BLAK (lokal miljøforening på [adresse]).

Rådet er enige i, at realisering af Grønt Danmarkskort skal
ske ved frivillige aftaler og med kompensation til lodsejerne. Jordfordeling
kan være et effektivt værktøj ved gennemførelse af naturprojekter.

Flertallet i Naturrådet har peget på, at markblokkortet, som
viser den konkrete arealanvendelse, fremover bør benyttes ved udpegning af ny
natur og økologiske forbindelser. Derudover peger de på, at områder uden for
markblokkortet og områder med afgrødekoderne for græs, udyrkede arealer og evt.
brak med fordel kan indgå i udpegningerne. Afgrødekoder for de intensive
afgrøder bør holdes ude af udpegningen til Grønt Danmarkskort. Markblokkortet
kan suppleres med kommunens viden om lokale forhold samt andre værktøjer som
historiske kort, jordbundskort, digitale naturkort. Ved udpegningen skal det
sikres, at der ikke opstår konflikt med erhvervsinteresser og byudvikling. Det
er naturrådets anbefaling, at værktøjerne skal anvendes med henblik på at
udpege større sammenhængende naturområder.

Mindretallet i Naturrådet mener ikke, at markblokkortet
alene kan dække behovet til udpegning af Grønt Danmarkskort, og mener, at der
skal mere fokus på at afgrænse ny natur og økologiske forbindelseslinjer efter
landskabets former og med fokus på, hvor det er muligt at genoprette naturlige
økosystemer.

Kommunerne skal inddrage forslag, bemærkninger og
udtalelser, herunder eventuelle mindretalsudtalelser fra det lokale naturråd i
det videre arbejde med Grønt Danmarkskort. Kommunalbestyrelsen har den endelige
beslutningskompetence vedrørende udpegningen. Grønt Danmarkskort indgår som en
del af Favrskov Kommunes Kommuneplan 2017-29.

**VURDERING**

Anbefalingerne fra Naturrådet rummer ikke konkrete forslag
til udpegninger i Grønt Danmarkskort. Dermed vil rådets anbefalinger alene
kunne vedrøre de metoder, der anvendes til at udpege områder.

Teknik og Kultur vurderer, at anbefalingerne med fordel kan
indgå i arbejdet med at opdatere Grønt Danmarkskort i forbindelse med den næste
kommuneplansrevision. Grønt Danmarkskort skal i den forbindelse ligeledes
tilpasses efter vejledningen fra Miljø- og Fødevareministeriet, som først blev
offentliggjort efter vedtagelse af Kommuneplan 2017-29.

Det er Teknik og Kulturs vurdering, at markblokkortet,
suppleret med kommunens viden om lokale forhold, samt andre værktøjer som
historiske kort, jordbundsforhold og digitale naturkort er et nyttigt redskab,
som kan bidrage til at forbedre udpegningen af Grønt Danmarkskort. I den
forbindelse skal sikres en afvejning imellem behovet for naturbeskyttelse og de
øvrige interesser i og benyttelse af det åbne land.

**ØKONOMI**

Der er ingen direkte økonomiske konsekvenser.

Grønt Danmarkskort sætter rammerne for prioritering af en
eventuel indsats. Hvis Byrådet beslutter at realisere nye indsatser, kan dette
medføre afledte udgifter.

**INDDRAGELSE**

Naturrådet er blevet nedsat af medlemmer fra foreninger,
der har interesse i naturbeskyttelse og arealanvendelse i det åbne land. Der
var en offentlig indkaldelse af medlemmer til naturrådet i perioden 15. oktober
til 15. november 2017. Blandt de indkomne forslag nedsatte sekretariatskommunen
et naturråd, hvor der var en ligelig fordeling af grønne foreninger og
foreninger med erhvervsinteresser. Rådets sammensætning blev godkendt i
administrationerne i kommunerne. Rådets sammensætning kan ses i bilaget
Naturrådets afrapportering med mindretalsudtaleser.

**INDSTILLING**

Direktøren for Teknik- og Kultur indstiller til Byrådet:

1.
At Naturrådets anbefalinger indgår i
samspil med øvrigt baggrundsmateriale for udpegning af Grønt Danmarkskort i
næste revision af kommuneplanen.

**BESLUTNING**

***Planudvalget, 15. januar 2019:***

Fraværende:ingen

Indstilles godkendt.

***Økonomiudvalget, 22. januar 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Referater fra møder i Naturrådet | 710-2018-227615 |
| Naturrådets afrapportering med mindretalsudtalelser | 710-2018-417324 |